open-index/open-wikipedia-markdown huggingface dataset:
Sardīnijas suns

**Sardīnijas suns** (*Cynotherium sardous*) ir izmiris suņu dzimtas plēsējs. Tā ir **sardīnijas suņu ģints** (*Cynotherium*) vienīgā suga, kas bija sastopama tikai Sardīnijas un Korsikas salās. Abas salas pleistocēna laikā bija savienotas. Sardīnijas suņi izmira, kad salas sāka apdzīvot cilvēks.

Sardīnijas suns bija maza auguma, un tas medīja nelielus dzīvniekus, kas apdzīvoja salas. 

## Atsauces
Svētupe

**Svētupe** ir upe Vidzemes rietumos, Limbažu novadā. Iztek no Dūņezera. Upe tek pa Metsepoles līdzenumu, baseinā daudz mežu un purvu. Augštece tek pa seklu, pārpurvotu ieleju, vidustece — pa dziļu (līdz 10 m pie Pāles) ieleju. 4 km garā Jaunupe Svētupes lejteci savieno ar Salacu. Mīt ālanti, līdakas, raudas, asari, sapali, zuši.

Lielākās apdzīvotās vietas krastos ir Šķirstiņi, Pāle, Lauva, Kuiķule, Avotkalns, Svētciems. Upi šķērso autoceļi A1 un P12.

## Nosaukums
Svētupes nosaukums pirmo reizi parādās 18. gadsimta kartēs. Tā Vilhelma Kristiana Frībes 1798. gadā veidotajā Livonijas kartē minēta 'Sweet fluss', Ludviga Augusta Mellina kartē — 'Swet uppe' (1798). Vidzemes guberņas pārskata kartē 1839. gadā — 'Sweht uppe'.

Upes lībiskais nosaukums nav zināms. Iespējams, līvu valodas vārdsakni ar nozīmi 'svēt-' var atrast 19. gadsimtā minētajā apdzīvotas vietas paralēlajā nosaukumā 'Püög'. Tādā gadījumā latvieši burtiski pārtulkoja grūti izrunājamo (Püög joug) upes lībisko nosaukumu.

## Pietekas

## Atsauces

## Literatūra

* Vidzemes Svētupe mītiskajā un reālajā kultūrtelpā. Juris Urtāns. 2015. 
* Kursīte J., Noriņa R. Svētupe krustām šķērsām. - Rīga: Nordik, 2016. - 445 lpp. : il.
* Laime S., Urtāns J. Svētupes lībiešu upurala. - Rīga: Nordik, 2016. - 216 lpp. : il.
Barbakāns

[thumb|250px|Barbakāns [Krakova|Krakovā]]
**Barbakāns** — fortifikācijas būve, paredzēta ilglaicīgai cietokšņa ieejas aizsardzībai.

Vārds cēlies no viduslaiku latīņu vārda *barbecana* — cietokšņa ārējais nocietinājums.

Barbakāns visbiežāk bija izveidots kā atsevišķs tornis ārpus cietokšņa perimetra. Tā uzdevums bija aizsargāt pieeju cietokšņa vārtiem vai tiltam. Barbakānu ar pārējo cietoksni savienoja mūru ieskauta eja vai arī tilts, ja barbakāns atradās aiz aizsarggrāvja.
Barbakānus sāka būvēt 13. gadsimtā Francijā. 15. gs., attīstoties aplenkumu taktikai un artilērijai, barbakāni zaudēja savu nozīmi. To vietā sāka izmantot ravelīnus.

## Ārējās saites
Nīkrāce

**Nīkrāce** ir ciems Kuldīgas novada Nīkrāces pagastā. Izvietojies pagasta dienviddaļa Šķērveļa krastos  no pagasta centra Dzeldas,  no novada centra Kuldīgas un  no Rīgas.

Apdzīvotā vieta izveidojusies pie bijušās Lielnīkrāces muižas *(Groß-Niekratzen)* centra. Līdz 1949. gadam bija pagasta centrs. Austrumos no ciema atrodas valsts nozīmes arheoloģijas piemineklis Nīkrāces (Upenieku) pilskalns.

## Atsauces
Vievaldis

**Vievaldis** (latīņu tekstos: *Viewaldus*, arī *Viwaldus*) bija Aizkraukles pilsnovada līvu vecākais, kas vadīja savus novadniekus krustnešu karagājienā zemgaļu sacelšanās apspiešanai Mežotnes pilī 1220. gadā.

## 13. gadsimta Latvijas nominālie un faktiskie valdnieki Vievalža laikā
Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. Aizkraukles pilsnovada līvu vecākais sākotnēji bija Polockas kņaza Valdemāra vasalis, bet pēc Līvzemes sadalīšanas Aizkraukles līvu zemi ieguva Zobenbrāļu ordenis un Vievaldis kļuva par tā vasali. Saskaņā ar Jersikas miera līgumu Polocka 1212. gadā atteicās no pretenzijām uz Līvzemi.

## Ārējās saites
Tukums (nozīmju atdalīšana)

**Tukums** var būt:
* Tukums — pilsēta Zemgalē
* Tukums — apdzīvota vieta Nīkrāces pagastā
* Tukums I — dzelzceļa stacija
* Tukums II — dzelzceļa stacija
* "Tukums-3" — no 1982. līdz 1987. gadam pastāvējis mūzikas ansamblis

## Skatīt arī
* Tukuma rajons
* Tukuma novads
* FK Tukums 2000
* FK Tukuma Brāļi
Taļķe

**Taļķe** ir Misas labā krasta pieteka Bauskas un Ogres novados. Sākas mežainā apvidū Valles pagastā pie dzelzceļa līnijas Jelgava - Krustpils 4 km uz austrumiem no stacijas Lāčplēsis. Upes baseins atrodas Upmales paugurlīdzenumā. Gandrīz visā garumā upe regulēta. Vecumniekos uz upes ierīkots dīķis Vecais ezers. Lielākās pieteka Vīksniņa (22 km).

## Atsauces
Uldevene

thumb|250px|12. gadsimta Uldevena koka pils rekonstrukcija
**Uldevene** bija Daugavas līvu Lielvārdes pilsnovada vecākais, kas arī pēc vācu nostiprināšanās Lielvārdes Dievukalnā palicis līvu pils un reizē novada vecākais. 1213. gadā lietuviešu sirotāji sagūstīja Uldeveni, bet Zobenbrāļu ordenis viņu izpirka no gūsta.

Kopš 1997. gada Rembates parkā pie Daugavas mākslinieks Agris Liepiņš no jauna uzcēla koka pili, kas varētu izskatīties kā Lielvārdes novada virsaiša Uldevenes rezidence.
2024. gada jūlijā Ogres novada domes deputāti nolēma par 15 000 eiro iegādāties mākslinieku Agra un Ināras Liepiņu ģimenes veidoto ekspozīciju, kā arī saglabāt pili pašvaldības pārziņā.

## Personvārds
Personvārda "Uldevene" nozīme varētu būt vai nu “liela auguma cilvēks”, vai “ilgdzīvotājs” (Alvre 1984). Rainis par "tautas dziesmu piecos cēlienos" dēvētajā lugā "Pūt, vējiņi!" (1905) par Uldi nosaucis bagātu Vidzemes puses precinieku, kas pāri Daugavai ieradies Kurzemes puses sētā. Kopš tā laika Uldis ir viens no populārākajiem latviešu personvārdiem.

## 13. gadsimta Latvijas nominālie un faktiskie valdnieki Uldevenes laikā
Atbilstoši viduslaiku politiskajām tradīcijām katrai Senlatvijas zemei bija savs faktiskais valdnieks, kas atradās vasaļattiecībās ar savu feodālo senioru. Pakļaujoties savam senioram, vasalis ieguva savu zemi, vai daļu no tās atpakaļ kā lēni. Lielvārdes līvu vecākais sākotnēji bija Polockas kņaza Valdemāra vasalis, bet 1201. gadā Lielvārdes līvu zemi Livonijas bīskaps Alberts izlēņoja savam vasalim Daniēlam. Saskaņā ar Jersikas miera līgumu Polocka tikai 1212. gadā atteicās no pretenzijām uz Līvzemi.

## Atsauces

## Ārējās saites
* Uldevenes pils rekonstrukcija Lielvārdē
* Mājaslapa
Ravelīns

[thumb|right|200px|[Cietoksnis ar četriem ravelīniem]]
**Ravelīns** ( — 'atdalīt') ir trīsstūrveida nocietinājums, kas atrodas kurtīnes priekšā, aizsarggrāvja priekšpusē pa vidu starp bastioniem. Tika izmantots, lai ar uguni atbalstītu bastionus un aizsargātu pieejas cietoksnim.

Ravelīna sienas bija zemākas nekā pārējā cietokšņa sienas. Tas kalpoja kā aizsardzības pasākums, gadījumam, ja ravelīnu ieņem ienaidnieks. Tad ravelīnu varēja brīvi apšaudīt no cietokšņa.
Sun

***Sun*** var būt:
* Sunu dinastija — valdnieku dinastija Ķīnā (960.—1279.)
* Suņdzi (孫子) — ķīniešu karavadonis, stratēģis, domātājs (dzīvojis 6. vai 4. gs. p.m.ē.)
* *[[Sun Microsystems]]* — datoraparatūras un programmatūras kompānija
* Konektikutas "Sun" — ASV sieviešu basketbola klubs
Austrumkazahstānas apgabals

**Austrumkazahstānas apgabals** () ir viens no Kazahstānas apgabaliem, kas atrodas pašos valsts austrumos Irtišas upes un Zaisana ezera krastos. Tā galvaspilsēta ir Ustjkamenogorska. Apgabals robežojas ar Krieviju ziemeļos un ziemeļaustrumos, Ķīnu (Siņdzjana) dienvidos un dienvidaustrumos un Abaja apgabalu rietumos. Tālākais austrumu punkts atrodas tikai 50 kilometrus no Mongolijas tālākā rietumu punkta, bet valstīm nav kopīgas robežas.

Apgabals tika izveidots 1932. gadā. Vēlākos gados administratīvās robežas vairākkārt mainītas. Tagadējās robežās kopš 2022. gada 8. jūnija, kad tika atdalīts Abaja apgabals.

## Atsauces

## Ārējās saites
Kazahu valoda

**Kazahu valoda** (*qazaq tili, қазақ тілі*, ) ir tjurku valoda, kas ir radnieciska nogajiešu, karakalpaku un kirgīzu valodām. Tā ir Kazahstānas oficiālā valoda. Valoda tiek lietota arī Šindžanas Uiguru autonomajā reģionā Ķīnā un Bajanulgi aimakā Mongolijā.

2017. gadā Kazahstānas prezidents parakstījis rīkojumu par pakāpenisku kazahu valodas pāreju no kirilicas uz latīņu alfabētu.

## Vēsture
Valoda veidojās 14.-17. gadsimtā kā radniecīgu tjurku cilšu valoda, kas Zelta Ordas sabrukuma laikā klejoja tagadējās Kazahstānas teritorijā. Tā galīgi atdalījās no citām kipčaku-nogaju apakšgrupas valodām 17. gadsimta vidū.

## Atsauces
Led Zeppelin IV

**Led Zeppelin IV** ir ceturtais britu rokgrupas *[[Led Zeppelin]]* albums. Tas tika ierakstīts no 1970. gada decembra līdz 1971. gada martam un izdots . Tam nav nosaukuma, tomēr to visbiežāk sauc par Led Zeppelin IV, jo iepriekšējie albumi tika saukti attiecīgi Led Zeppelin, Led Zeppelin II un Led Zeppelin III. Atlantic Records katalogos tas ir saukts par **Four Symbols** un **The Fourth Album**. To arī sauc par **Zoso** (pēc pirmā simbola), **Untitled**, **Man with Sticks** un **Runes**. Ģitārists Džimijs Peidžs intervijās albumu sauc par ceturto albumu vai Led Zeppelin IV, savukārt solists Roberts Plānts ir teicis, ka tas ir "ceturtais albums, un viss".

## Dziesmu saraksts

### Pirmā puse
# "Black Dog" — 4:57 (Peidžs, Plānts, Džonss)
# "Rock and Roll" — 3:40 (Peidžs, Plānts, Džonss, Bonems)
# "The Battle of Evermore" — 5:52 (Peidžs, Plānts)
# "Stairway to Heaven" — 8:02 (Peidžs, Plānts)

### Otrā puse
# "Misty Mountain Hop" — 4:48 (Peidžs, Plānts, Džonss)
# "Four Sticks" — 4:46 (Peidžs, Plānts)
# "Going to California" — 3:31 (Peidžs, Plānts)
# "When the Levee Breaks" — 7:07 (Peidžs, Plānts, Džonss, Bonems, Minnija)
ISO 3166-2:KZ

**ISO 3166-2:KZ** ir starptautisks ISO standarts ģeokodiem un ir viens no ISO 3166-2 apakšstandartiem Kazahstānai.

Katrs divdaļīgais kods sastāv no Kazahstanas ISO 3166-1 koda (**KZ**) un divciparu apakškoda.

## ISO ziņojumi
* ISO 3166-2:2002-12-10

## Kodi

## Skatīt arī
* ISO 3166-2
* ISO 3166-1
* Kazahstānas apgabali
Ulrihs Cvinglijs

**Ulrihs Cvinglijs** (*Ulrich Zwingli*, arī *Huldreych Zwingli*, jeb *Huldreich Zwingli*; dzimis , miris ) bija reformācijas līderis Šveicē.

Dzimis laikā, kad radās šveiciešu patriotisms un palielinājās šveiciešu algotņu sistēmas kritika. Cvinglijs mācījās Vīnes Universitātē, kā arī Bāzeles Universitātē, kas tolaik bija zinātniskie humānisma centri. Viņš turpināja savas studijas, kamēr strādāja par mācītāju Glarusā un vēlāk arī Ainzīdelnā (*Einsiedeln*), kur iespaidojās no Erasma darbiem. Viņš bija mācītājs Vācijas dienvidu kaimiņvalstī Šveicē. Viņš atbalstīja Mārtiņa Lutera uzskatu par to, ka baznīcas greznība ir katoļu garīdzniecības izdomājums, kam ar īsteno ticību nav nekā kopīga. Taču Cvinglijs bija pārliecināts, ka ir par maz atteikties no baznīcas īpašumiem, svētkiem, procesijām un dārglietām, kā to darīja Lutera piekritēji. Viņš lika no baznīcām Cīrihē izvākt pilnīgi visas svētbildes un pat aizliedza ērģeļu spēli dievkalpojuma laikā.
Pūmipons Adunjadēts

thumb|149px|Pūmipons Adunjadēts 2010. gadā

**Pūmipons Adunjadēts** (, , —) bija  Taizemes karalis un valsts galva. Publiski tika dēvēts par "Diženo" (มหาราช, *Maharaja*), kā arī bija zināms kā **Rama IX**. Atrodoties tronī kopš , viņš bija pasaulē pašlaik visilgāk valdošais valsts līderis un visilgāk valdošais monarhs Taizemes vēsturē.

## Atsauces
Apiņupīte (nozīmju atdalīšana)

**Apiņupīte** var būt:
* Apiņupīte - Kujas kreisā krasta pieteka
* Apiņupīte - Misas labā krasta pieteka
Princis Alberts

**Saksijas, Koburgas un Gotas princis Alberts** (dzimis , miris ) bija Lielbritānijas un Īrijas Apvienotās Karalistes karalienes Viktorijas vīrs.

Alberts ir dzimis netālu no Koburgas, Vācijā. Viņš bija Ernsta I, Saksijas-Koburgas un Gotas hercoga, un Saksijas-Gotas-Anhaltes Luīzes dēls. Viņš bija gudrs bērns. Albertam patika zinātne, lasīšana un matemātika.

Alberts apprecēja karalieni Viktoriju, savu māsīcu, . Kāzas notika Sentdžeimsa pilī, vienā no karalienes apmešanās vietām Londonā. Albertam un Viktorijai bija deviņi bērni. Alberta mīļākais bērns bija pirmdzimtā Viktorija, kas vēlāk kļuva par Prūsijas karalieni.

Sākotnēji Alberta personība neizraisīja angļu sabiedrības simpātijas viņa vāciskās izcelšanās dēļ. Tomēr pakāpeniski Alberta intelekts, strādīgums un pašcieņa palīdzēja viņam iekarot ievērojamu lomu Anglijas zinātniskā un sociālā progresa jomā. Ar viņa personību saistīta karaļnama aktīva iejaukšanās cīņā pret nabadzību, izglītības reformas  un pat verdzības noliegums visā pasaulē. Pastāv uzskats, ka tieši prasmīgās Alberta ietekmes rezultātā Viktorija sāka daudz veiksmīgāk sadarboties ar parlamentu, tādējādi pilnveidojot konstitucionālo monarhiju.

 Albertam izdevies modernizēt karaļnama finanšu sistēmu, atbalstīt strādājošo algu celšanu, brīvo tirdzniecību un likumdošanas sakārtošanu. Par spīti pēru palātas iebildumiem, atzīstot Alberta darbību 1857. gadā, karaliene Viktorija beidzot piešķīra vīram prinča konsorta titulu, uz kuru viņš cerēja jau sākotnēji. Būdams progresīvo un relatīvi liberālo ideju atbalstītājs, Alberts nevis tikai ievadīja reformas universitāšu izglītības sistēmā, labklājības celšanā un verdzības apkarošanā, viņam bija arī īpaša interese par zinātnes un mākslas izmantošanu rūpniecībā. Alberta visplašāk pazīstamais sasniegums ir pirmā lielā Vispasaules izstāde 1851. gadā Londonā, kurai tika uzcelta Haidparkā Kristāla pils, izcēlās no pasākuma, kuru Alberts vadīja kopš 1843. gada – Ikgadējām Mākslu Sabiedrības izstādēm. Lai veiktu šo grandiozo pasākumu, Alberts personīgi piedalījās projekta izstrādāšanā un realizācijā, spītējot Lordu palātas iebildumiem.

Laikā, kad Eiropu pāršalca 1848. gada revolūciju vilnis, Anglijai tas gāja secen un tur bija arī Alberta neapšaubāms ieguldījums, jo, būdams Darba cilvēku dzīves apstākļu uzlabošanas biedrības prezidents, viņš publiski pauda uzskatus par monarhu sūtību atbalstīt un izglītot tos, kam dzīvē klājas grūti. Alberta lielākās aizraušanās bija arhitektūra un zemkopība. Viņš personīgi projektēja vairāku, patlaban slavenu karaļnama piļu pārbūvēšanu, bet ienākumi, kas bija gūti Vispasaules izstādes rezultātā, ļāva dibināt muzejus, koncertzāles un bibliotēkas.

Alberta pāragrā nāve izraisīja dziļas skumjas un ilgstošas sēras Viktorijā, bet viņa veiksmīgā darbība joprojām tiek godāta Alberthallē un vairāku dabas elementu nosaukšanā viņa vārdā.

## Ārējās saites
Krūmu suns

**Krūmu suns** (*Speothos venaticus*) ir suņu dzimtas plēsējs. Tā ir **krūmu suņu ģints** (*Speothos*) vienīgā izdzīvojusī suga. Ir zināms, ka krūmu suņu ģintī bija vēl viena suga, kas mūsdienās ir izmirusi — *[[Speothos pacivorus]]*.

Tas ir sastopams Dienvidamerikā un Centrālajā Amerikā, tādās valstīs kā Panama, Kolumbija, Venecuēla, Bolīvija, Peru (uz rietumiem no Andiem), Ekvadora, Gajāna, Paragvaja, Argentīnas ziemeļaustrumi un Brazīlija. Lai arī teritorija ir liela, tas ir ļoti rets dzīvnieks.

Spāņvalodīgajās valstīs krūmu suni sauc arī par **etiķa suni** (*perro vinagre*) jeb **etiķa zorro** (*zorro vinagre*) , kā arī par **ūdens suni** (*perro de agua*) un **krūmu suni** (*perro de monte*). Spāņu valodā "lapsa" ir "zorro".

## Izskats
thumb|220px|left|Krūmu suns ar kucēniem
Krūmu suņa ķermeņa garums ir 55—75 cm, astes garums 13 cm, svars 5—7 kg. Krūmu suņa kājas un purns ir relatīvi īsi salīdzinot ar citiem suņu cilts dzīvniekiem. Tā augstums skaustā ir 25—30 cm.
Krūmu sunim ir mīksts, pagarš, rudi brūns kažoks, tā galva, kakla augšpuse, mugura un kuplā, bet īsā aste ir iesarkani ruda. Vēders, pakakle, zods ir tumšāks par muguru, dažreiz pakakle ir muguras krāsā. Astes gals un kājas ir tumši brūnas vai melnas.

Krūmu suņa dzerokļi tāpat kā hiēnsuņiem un sarkanajiem suņiem ir veidoti tādā veidā, lai lielā ātrumā un daudzumā varētu sagrauzt kaulus. Krūmu sunim tāpat kā īsausu zorro starp pirkstiem ir peldplēves, tādēļ tie ir labi peldētāji. Tie var arī nirt un peldēt zem ūdens. Krūmu suņiem ir vāja redze.

## Ieradumi

Krūmu suns medī dienas laikā, tam patīk mitras pļavas un tropu lietus meži. Tas visbiežāk medī līdzenumu pakas (*Cuniculus paca*), kas ir palieli grauzēji, sarkanos akuči (*Myoprocta acouchis*) un agutus (*Agouti*). Lai arī reizēm krūmu suns medī vienatnē, tas parasti medī barā, kas sastāv no 10—12 suņiem. Tādā veidā tie kopīgi var nomedīt lielākus dzīvniekus, kā kapibaras un nandu. Krūmu suņi ir vissabiedriskākie Dienvidamerikas suņu dzimtas pārstāvji. Savā starpā tie visu laiku sasmilkstās.

Krūmu suns, midzeņa iekārtošanai, izmanto dabiskas alas un padziļinājumus. Grūsnības periods ilgst 63 dienas, parasti piedzimst līdz 6 tumši pelēkiem kucēniem. Māte mazuļus zīda apmēram 8 nedēļas. Pieaudzis krūmu suns ir apmēram viena gada vecumā. Tas dzīvo līdz 10 gadiem.

## Sistemātika
Krūmu sunim (*Speothos venaticus*) ir 3 pasugas:
* *Speothos venaticus panamensis* — sastopams Panamā.
* *Speothos venaticus venaticus* — sastopams Ekvadorā, Kolumbijā, Venecuēlā, Surinamē, Gvinejā, Brazīlijā, Peru, Paragvajā, Argentīnā un Bolīvijā.
* *Speothos venaticus wingei* — sastopams Brazīlijas dienvidaustrumos.

## Atsauces

## Ārējās saites
* https://web.archive.org/web/20081205033939/http://www.arkive.org/bush-dog/speothos-venaticus/
* http://www.digimorph.org/specimens/Speothos_venaticus/
* https://web.archive.org/web/20061109173904/http://www.lioncrusher.com/animal.asp?animal=8
* http://www.bioone.org/doi/pdf/10.1644/783.1?cookieSet=1
Krūmu suņi

**Krūmu suņi** (*Speothos*) ir viena no suņu dzimtas ģintīm, kas pieder pie suņu cilts (*Canini*) plēsējiem. 

Krūmu suņu ģintī ir divas sugas, un abas apdzīvoja Dienvidameriku jau pleistocēnā, no kurām *[[Speothos pacivorus]]* mūsdienās ir izmirusi. Zinātniekiem nav īstas skaidrības par krūmu suņu evolūciju, tomēr pastāv uzskats, ka krūmu suņiem vistuvākie radinieki ir nelielie īsausu zorro, kas arī apdzīvo Dienvidameriku. Abām ģintīm; gan krūmu suņiem, gan īsausu zorro galvaskauss ir līdzīgs, ar īsām nāsīm, kas ir raksturīgi lapsām. Nesenie DNS pētījumi liecina, ka krūmu suņiem radinieki ir arī krēpjvilki, kuri viens no otra nodalījās pirms 3 miljoniem gadu. 

Krūmu suņiem ir līdzīgi dzerokļi ar sarkanajiem suņiem un hiēnsuņiem. Tie ir veidoti tādā veidā, lai varētu ātri un lielā daudzumā sagrauzt kaulus. Krūmu suņu un sarkano suņu zobu skaits un izmērs ir mazāks kā citiem suņu dzimtā. Tiem ir 40 zobi 42 zobu vietā.

## Sistemātika
* ģints **Krūmu suņi** (*Speothos*)
** suga Krūmu suns (*Speothos venaticus*)
** †*[[Speothos pacivorus]]*

## Atsauces
2012 (nozīmju atdalīšana)

**2012** var būt:

* 2012. gads;
* 2012 (filma) — Rolanda Emeriha 2009. gada mākslas filma;
* Room 2012 — vācu popmūzikas kvartets.
Īsausu zorro

**Īsausu zorro** (*Atelocynus microtis*) ir suņu dzimtas plēsējs. Tā ir **īsausu zorro ģints** (*Atelocynus*) vienīgā suga. Īsausu zorro mēdz saukt arī par **īsausu suni** jeb **īsausu lapsu**. Spāņu valodā "lapsa" ir "zorro".

Īsausu zorro ir sastopams tikai Amazones baseinā Dienvidamerikā, tādās valstīs kā Peru, Brazīlija, Kolumbija, Ekvadora un iespējams Venecuēla. Tas apdzīvo lietus meža biezokņus, izvairoties no cilvēka.

## Izskats
Īsausu zorro ķermeņa garums ir 100 cm, augums skaustā 25 - 30 cm, svars 9 - 10 kg. 
Īsausu zorro ir īsas kājas, un nelielas, noapaļotas austiņas. Tam ir lapsveidīgs purns un kupla aste. Īsausu zorro kažoks variē no tumši pelēkas līdz rūsgani pelēkai krāsai, reizēm tas ir tēraudzils vai kafijas brūns. Mugura bieži ir tumšāka par pārējo ķermeni. Tā kažoka spalva ir īsa un ļoti bieza. Īsausu zorro kāju pirksti ir daļēji savienoti ar peldplēvi.

Īsausu zorro kustības atgādina kaķa kustības, tam ir šaurs krūšu kurvis, pagarināts galvaskauss un gari ilkņi, kas ir redzami pat tad, kad mute ir aizvērta. Kā visiem suņu dzimtas dzīvniekiem īsausu zorro ir 42 zobi.

## Ieradumi
Īsausu zorro pamatā ir plēsējs un pārtiek no zivīm, kukaiņiem un maziem zīdītājiem. Zinātniskie pētījumi liecina, ka Peru novērotā īsausu zorro diēta sastāvēja no zivīm 28%, kukaiņiem 17%, mazi zīdītāji 13%, augļi 10%, krabji 10%, vardes 4%, rāpuļi 3%, putni 10%.

Īsausu zorro mātītes ir par vienu trešdaļu lielākas nekā tēviņi. Zorro ir vienpatņi un dzīvo vientuļnieka dzīvi, lai gan ir novēroti arī dzīvnieki, kas uzturas kopā pa pāriem. Nobiedēti īsausu zorro spalvas uz muguras saceļas vertikāli stāvus. Par reprodukciju zinātniekiem trūkst faktu, lai gan ir pieņemts uzskatīt, ka īsausu zorro ir pieaudzis apmēram viena gada vecumā. Kucēni dzimst alās, zinātnieku atrastajās 3 alās ir uzskaitīti 2 - 3 kucēni katrā. Vienā no tām bija abi vecāki.

## Sistemātika
Pliocēnā pirms 2,5 miljoniem gadu suņu dzimtas dzīvnieki migrēja no Ziemeļamerikas uz Dienvidameriku. Īsausu zorro priekšteči piemērojās dzīvei tropu lietus mežos. Zinātnieki mūsdienās īsausu zorro sistematizē kā suņu cilts pārstāvi, un tā tuvākais radinieks ir krūmu suns (*Speothos*). 

Īsausu zorro ir divas pasugas:
* *Atelocynus microtis microtis* 
* *Atelocynus microtis sclateri* 

## Atsauces

## Ārējās saites
* http://animaldiversity.ummz.umich.edu/site/accounts/information/Atelocynus_microtis.html
* https://web.archive.org/web/20070927222820/http://www.lioncrusher.com/animal.asp?animal=32
* https://web.archive.org/web/20080210042357/http://www.canids.org/species/Atelocynus_microtus.htm
* https://web.archive.org/web/20080511193345/http://www.wildcru.org/aboutus/news/shorteareddog.htm
* https://web.archive.org/web/20081008070255/http://web.mac.com/renata_leite/Atelocynus_microtis/Home.html
* Īsausu zorro foto
Hasanals Bolkiahs

**Hasanals Bolkiahs Muizadins Vadaulahs** (; dzimis ) ir pašreizējais Brunejas sultāns. Valda no 1967. gada pēc tēva, Brunejas sultāna Omara Ali Saufudina III nāves un ir viņa vecākais dēls. Līdz 1984. gadam, kad Bruneja ieguva neatkarību, tā bija Lielbritānijas protektorāts. Brunejas ekonomika balstās uz naftas un gāzes ieguvi, bet Brunejas sultāns ir pasaules bagātāko cilvēku skaitā.

Mācījies vidusskolā Kualalumpurā. Studēja Sandhērstā, bet atgriezās Brunejā, to nepabeidzis.

Pazīstams kā retu automobiļu kolekcionārs. Tiek lēsts, ka sultāna kolekcijā ir virs 3000 automašīnām, no tām ap 500 "Rolls-Royce" markas auto. Neskatoties uz sultāna ekstravaganto dzīvesveidu, arī Brunejas iedzīvotājiem tiek daļa no valsts bagātībām - valstī ir bezmaksas izglītība un medicīniskā aprūpe, kā arī gandrīz nav nodokļu.

## Ārējās saites
Speothos pacivorus

***Speothos pacivorus*** ir suņu dzimtas plēsējs. Tā ir krūmu suņu ģints (*Speothos*) izmirusī suga, kas pleistocēnā apdzīvoja Dienvidameriku kopā ar krūmu suni (*Speothos venaticus*).

Izmirušās sugas (*Speothos pacivorus*) suņiem, salīdzinot ar mūsdienās sastopamo krūmu suni, ir bijis lielāks augums un apakšējā žokļa dzerokļiem ir bijušas dubultsaknes. Zinātnieki uzskata, ka *Speothos pacivorus* apdzīvoja Brazīlijas augstkalnu teritoriju.

Interesanti, ka izmirušā dzīvnieka fosilie kauli tika atrasti un sistematizēti pirms tika atrasts izdzīvojušais krūmu suns Amazones džungļos.

## Atsauce

## Ārējās saites
* Krūmu suns
Žambilas apgabals

**Žambilas apgabals** () ir viens no Kazahstānas apgabaliem. Tā galvaspilsēta ir Taraza. Pagabala dzīvo ap vienu miljonu iedzīvotāju, pašā pilsētā 335 tūkstoši. Apgabals robežojas ar Kirgizstānu un Uzbekistānu. Apgabals robežojas arī ar četriem citiem Kazahstānas apgabaliem — Karaghandi, Tirkistanas, Ulitau un Almati apgabalu. Tā platība ir 144 200 kvadrātkilometru. Apgabala ziemeļaustrumos atrodas Balhašs. Apgabalu un tā galvaspilsētu Padomju periodā nosauca kazahu *akina* (tautas muzikanta) Žambila Žabajuli vārdā.

## Atsauces

## Ārējās saites
Andruss Ansips

**Andruss Ansips** (; dzimis ) ir Igaunijas politiķis. Bijis Igaunijas premjerministrs, Igaunijas Reformu partijas () priekšsēdētājs. Šobrīd ir Eiropas Savienības komisārs digitālā tirgus jautājumos.

Laikā no 1998. līdz 2004. gadam Ansips bija Tartu pilsētas mērs. 2004. gadā kļuva par Igaunijas ekomisko jautājumu un komunikāciju ministru, amatā atradies līdz 2005. gada aprīlim. Pēc tam, kad Juhans Partss pameta Igaunijas premjerministra amatu, šajā amatā nokļuva Ansips, kas amatu saglabāja līdz 2014. gada martam (kopumā vadījis trīs valdības). 2014. gada Eiropas Parlamenta vēlēšanās ticis ievēlēts Eiropas Parlamentā. Vēlāk kļuva par ES komisāru digitālā tirgus jautājumos Žana Kloda Junkera komisijā.

## Ārējās saites

* Oficiālā biogrāfija
Cerdocyon avius

***Cerdocyon avius*** ir aizvēsturisks suņu dzimtas plēsējs. Tā ir maikongu ģints (*Cerdocyon*) izmirusī suga, kas ir tuvs radinieks maikongam (*Cerdocyon thous*) un kas dzīvoja pleistocēnā pirms 5 — 2 miljoniem gadu. *Cerdocyon avius* fosilie kauli ir atrasti Ziemeļkalifornijas () štatā Meksikā.

## Atsauces
Ukraiņi

**Ukraiņi** (; [ukrɑˈjinʲtsʲi]) ir austrumslāvu tauta un Ukrainas pamatiedzīvotāji.

Kā etniskā grupa veidojās mūsdienu Ukrainas zemēs un daļās kaimiņzemju: Polijas, Baltkrievijas, Moldovas, Krievijas, Rumānijas, Ungārijas, Slovākijas. Kopienas dzīvo arī ārvalstīs, tostarp Latvijā. To kopējais skaits var pārsniegt 46 miljonus cilvēku, no tiem 37 miljoni 2001. gadā dzīvoja Ukrainā (vairāk nekā 75% valsts iedzīvotāju). Starp slāvu tautām tā ir trešā lielākā tauta pēc skaita aiz krieviem un poļiem.

## Valoda
Saskaņā ar oficiālās Visukrainas 2001. gada tautas skaitīšanas datiem Ukrainas teritorijā lielākajai daļai iedzīvotāju dzimtā valoda ir ukraiņu valoda: 85,16% Ukrainas iedzīvotāju, kuri norādījuši savu tautību kā , par savu dzimto valodu uzskata ukraiņu valodu, 14,77% — krievu valodu. To ukraiņu īpatsvars pēc tautības, kuri par savu dzimto valodu uzskata ukraiņu valodu, ievērojami atšķiras atkarībā no dzīvesvietas reģiona — no 99,9% Ternopiļas apgabalā līdz 40,4% Krimas Autonomajā Republikā. Ukrainas teritorijā dzīvojošajiem ukraiņiem ir raksturīgs arī ukraiņu-krievu bilingvisms: saskaņā ar 2001. gada tautas skaitīšanas datiem to ukraiņu īpatsvars, kuri papildus dzimtajai valodai brīvi pārvalda arī krievu valodu, bija 43,3 %, maksimālais šādas kategorijas īpatsvars bija novērots Kijivā — 58,1 %, minimālais Ļvivas apgabalā — 17,7 %.

Ukraiņu valoda pieder indoeiropiešu saimes austrumslāvu grupai, pamatā ir kirilicas alfabēts.

Ukraiņu valodā izšķir šādus teritoriālos dialektus:

* ziemeļu, ko ietekmējusi baltkrievu valoda;
* rietumu, ko ietekmējusi poļu, slovāku, ungāru un rumāņu valoda;
* ziemeļaustrumu, ko ietekmējusi krievu valoda.

## Ukraiņu diaspora
1,8 miljoni ukraiņu dzīvo Krievijas Federācijā, bet 2,3 miljoni — Ziemeļamerikā (1,3 miljoni Kanādā un 1 miljons ASV). Samērā daudz ukraiņu dzīvo arī Brazīlijā (), Kazahstānā (aptuveni ), Moldovā (), Polijā (aptuveni 1,5 miljoni), Portugālē, Slovākijā arī Apvienotajā karalistē, Austrālijā, Vācijā, Rumānijā, Igaunijā un Latvijā.

Pēc Krievijas iebrukuma Ukrainā, daudzi ukraiņi kļuva par bēgļiem un izbrauca no valsts.

## Ukraiņi Latvijā
[250px|thumb|Latvijas ukraiņi 2016. gada Višivankas dienā iepretim [Latvijas Nacionālā opera|Latvijas Nacionālajai operai]]

Ukraiņu skaits Latvijā strauji palielinājās pēc Otrā pasaules kara, kad uz Latvijas PSR strādāt nosūtīja tūkstošiem ukraiņu, un tā uzskatāma par nesenas migrācijas ceļā izveidojušos mazākumtautību. Pēc Latvijas neatkarības atjaunošanas ukraiņu skaits strauji samazinājās, bet Krievijas 2022. gada iebrukuma laikā Ukrainā atkal palielinājās bēgļu pieplūduma dēļ.

Rīgā darbojas ukraiņu sabiedriskās organizācijas *Dnipro,* “Latvijas ukraiņu savienība” un Latvijas ukraiņu kongress, nodibināti ukraiņu kultūras centri Ventspilī, Rēzeknē, Liepājā, Vangažos un Daugavpilī. Līdz 2004. gadam naturalizējušies bija tikai 16,3 % Latvijas ukraiņu, iepretī 47,4 % krievu un 27,3 % baltkrievu.

## Skatīt arī

* Ukrainība

## Atsauces

## Ārējās saites
.um

**.um** ir ASV Mazo Aizjūras Salu Interneta augstākā līmeņa domēns (ccTLD).
Šo domēnu pārvaldīja ASV Mazo Aizjūras Salu reģistrs (AMASR). Līdz 2006. gada beigām AMASR atradās Dienvidkalifornijas Universitātē Informācijas Zinātņu institūtā, kurš bija arī .us administrators, līdz šo lomu pārņēma NeuStar.
2007. gada janvārī ICANN izņem domēnu no pamata domēnu vārdu saraksta, sakarā ar to, ka tas netika lietots un 
Dienvidkalifornijas Universitātes Informācijas Zinātņu institūta vēlmi atteikties no atbildības par šo domēnu.
2007. gada novembrī reģistratora mājas lapa www.nic.um vēstija, ka reģistrācija ir slēgta. Lapā atradās arī saites uz nelieliem aprakstiem par katru no salām.
2007. gada decembrī reģistrācija tika atvērta eksperimentāla kārtā ar 30$ reģistrācijas maksu un 1200$ gada uzturēšanas maksu. 
Kopš Dienvidkalifornijas Universitātes Informācijas Zinātņu institūts atteicās no domēna adminstrēšānas AMASR reģistru uzturēja un pārvadīja uzņēmums EP.NET 
Šķiet, ka ICANN dzēsa .um domēnu pēc Dienvidkalifornijas Universitātes Informācijas Zinātņu institūta lūguma.

## Ārējās saites
* IANA .um whois informācija  
* IANA .um Dzēšanas ziņojums
.hn

**.hn** ir Hondurasas Interneta augstākā līmeņa domēns (ccTLD).

## Ārējās saites
* IANA .hn whois informācija 
* .hn domēna reģistratora mājas lapa
Anrī I

**Anrī I** () var būt:

* Anrī I (1008. - 1060.) - Francijas karalis (1031. - 1060.)
* Anrī I (1955. - ) - Luksemburgas lielhercogs (2000. - )

## Skatīt arī
* Anrī
Princis Harijs, Saseksas hercogs

**Velsas princis Henrijs** (), pilnā vārdā **Henrijs Čārlzs Alberts Deivids** (; dzimis ) ir Apvienotās Karalistes karaļa Čārlza III un viņa pirmās sievas princeses Diānas jaunākais dēls un karalienes Elizabetes II mazdēls. Piektais cilvēks (pēc sava vecākā brāļa prinča Viljama un Viljama 3 bērniem) Lielbritānijas monarhijas mantošanas līnijā. 2017. gadā saderinājies ar amerikāņu aktrisi Meganu Mārklu, bet 2018. gada 19. maijā ar viņu apprecējies.

## Biogrāfija
Pēc Ītonas koledžas beigšanas strādāja Austrālijā un Lesoto. Atšķirībā no brāļa izvēlējās militāru karjeru un pabeidza Sandhērstas militāro akadēmiju. No 2007. gada decembra princis dienēja britu karaspēkā Afganistānas Hilmendas provincē valsts dienvidos. Kad šī informācija nonāca masu mediju rīcībā, princis no dienesta tika atsaukts. Pirms tam princis Harijs bija vēlējies kopā ar savu armijas daļu piedalīties dienestā Irākā, tomēr drošības apsvērumu dēļ tas tika liegts.

Aizraujas ar sportu (polo un kalnu slēpošanu). Pazīstams ar savu neatkarīgo raksturu. Kad princim bija 17 gadu, dzeltenā prese pieķēra viņu smēķējot marihuānu un lietojot alkoholiskos dzērienus. Presē publicētas fotogrāfijas, kurās princis Harijs kādā privātā karnevālā redzams stilizētā SA formastērpā, par ko viņš vēlāk publiski atvainojās.

## Skatīt arī
* Pēctecība uz Lielbritānijas troni

## Ārējās saites
Montgomerijs

**Montgomerijs** (*Montgomery*) var būt:

* Bernards Montgomerijs (*Bernard Montgomery*; 1887—1976) — Apvienotās Karalistes feldmaršals;
* Deikars Montgomerijs (*Dacre Montgomery*; 1994) — austrāliešu aktieris;
* Džons Montgomerijs (*Jon Montgomery*; 1979) — kanādiešu skeletonists;

* Montgomeri — pilsēta ASV, Alabamas štata administratīvais centrs.
Bernards Montgomerijs

**Bernards Lovs Montgomerijs, Pirmais Alameinas vikonts Montgomerijs** (, dzimis , miris ) bija Apvienotās Karalistes armijas feldmaršals, viens no pazīstamākajiem britu komandieriem Otrā pasaules kara laikā. Komandēja britu spēkus Otrās Alameinas kaujas laikā 1942. gada oktobrī — novembrī, ko var uzskatīt par pagrieziena punktu Otrā pasaules kara Vidusjūras kara teātrī.

## Dzīvesgājums
Dzimis Londonā anglikāņu priestera ģimenē. Tēvs 1889. gadā tika nozīmēts par bīskapu Tasmanijā, bet māte gandrīz nenodarbojās ar Bernarda audzināšanu. Studēja Sandhērstas militārajā akadēmijā.

Pirmā pasaules kara laikā Montgomerija daļa cīnījās Francijā. 1914. gada oktobrī Montgomerijs tika nopietni ievainots, tika pat izrakts viņa kaps gadījumam, ja viņš neizdzīvotu. Tomēr 1915. gadā viņš atgriezās armijas rindās, bet 1916. gadā kā štāba virsnieks piedalījās Sommas, Arrasas, Pašendeiles, Lisas un Trešajā Enes kaujās. Karu beidza kā britu ģenerālštāba virsnieks.

No 1920. gada dienēja par 17. kājnieku brigādes štāba priekšnieku. Brigāde bija dislocēta Korkā Īrijas neatkarības kara laikā, vēlāk atgriezās dienestā Anglijā. Līdz Otrā pasaules kara sākumam dienēja arī Palestīnā un Indijā.

Otro pasaules karā Montgomerijs iesaistījās kā britu 3. kājnieku divīzijas komandieris Britu ekspedīcijas spēku sastāvā Beļģijā un piedalījās Denkerkas evakuācijas operācijā. 1942. gadā Mantgomerijs tika iecelts par Ziemelāfrikā dislocētās 8. armijas komandieri. Ātri paceldams karavīru morāli un kaujasspējas 1942. gada augustā — septembrī Montgomerijs atsita vācu feldmaršala Ervina Rommela uzbrukumu Alemaelhalfas kaujā. 1942. gada 23. oktobrī sākās Otrā Alameinas kauja, kurā divpadsmit dienu laikā tika izcīnīta pirmā lielā britu uzvara Otrajā pasaules karā. Montgomers tika paaugstināts par ģenerāli. Kopā ar Haroldu Aleksanderu vadīja britu spēkus Sabiedroto iebrukumā Sicīlijā 1943. gada jūlijā — augustā un Sabiedroto iebrukumā Itālijā 1943. gada septembrī.

Normandijas operācijas sākuma posmā Montgomerijs komandēja britu un kanādiešu daļas Sabiedroto (21. armijas grupu), kā arī visu Sabiedroto sauszemes spēku darbību, vadību pār kopējiem spēkiem uzņemoties amerikāņu ģenerālim Dvaitam Eizenhaueram. 1944. gada septembrī Montgomerijs iecerēja un vadīja operāciju ''Market Garden'' Nīderlandes ieņemšanai, kura izvērtās par lielāko gaisa desanta operāciju vēsturē un Sabiedroto neveiksmi. 1944. gada 16. decembrī vācu armija sāka Ardēnu ofensīvu, tomēr lielā mērā pateicoties Montgomerijam, Sabiedrotajiem izdevās stāvokli normalizēt un doties pretuzbrukumā. Kara beigās britu karaspēka daļas ieņēma Hamburgu un Rostoku. 1945. gada 4. maijā Lineburgas tīrelī Montgomerijs pieņēma vācu daļu Ziemeļvācijā, Nīderlandē un Dānijā kapitulāciju.

Pēc kara kādu laiku bija britu ģenerālstāba priekšnieks, vēlāk NATO Eiropas virspavēlnieka vietnieks. 1958. gadā demobilizējās. 1958. gadā publicēja memuārus, kurus daudzi cīņasbiedri atzina par netaktiskiem un netaisniem. Arī Montgomerija publiskie izteikumi (par atbalstu aparteīda un Mao Dzedunam, pret homoseksuālisma legalizēšanu) tika vērtēti pretrunīgi. Miris 1976. gadā 88 gadu vecumā.

## Ārējās saites
Kizilordas apgabals

**Kizilordas apgabals** () ir viens no Kazahstānas apgabaliem. Tā galvaspilsēta ir Kizilorda ar 157 400 iedzīvotajiem. Pašā apgabalā ir 590 000 iedzīvotāju. Citas ievērojamas apdzīvotas vietas ir Arala, Eitekebija un Krievijas administrētā Baikonira, kurā atrodas Baikonuras kosmodroms. Apgabals robežojas ar Uzbekistānu un trim citiem Kazahstānas apgabaliem — Aktebes, Karaghandi un Tirkistanas apgabalu. Kizilordas apgabalu šķērso no Tiaņšaņa plūstošā Sirdarja. Kopēja apgabala platība ir 226 000 kvadrātkilometri.

## Atsauces

## Ārējās saites
Andrjus Kubiļus

**Andrjus Kubiļus** (; dzimis  Viļņā, Lietuvā) ir Lietuvas politiķis, Lietuvas premjerministrs no 1999. gada novembra līdz 2000. gada novembrim, kā arī no 2008. gada decembra līdz 2012. gada novembrim. Konservatīvās politiskās partijas Tēvijas savienība — Lietuvas Kristīgie demokrāti priekšsēdētājs. 2019. gada un 2024. gada Eiropas Parlamenta vēlēšanās viņu ievēlēja par Eiropas Parlamenta deputātu. 2024. gadā Eiropas Komisijas (EK) prezidente Urzula fon der Leiena Andrjusu Kubiļu nominēja Aizsardzības un kosmosa komisāra amatam.

Dzimis Viļņā literatūras kritiķu ģimenē. Studējis fiziku Viļņas Universitātē. Bijis aktīvs neatkarības kustības "Sajūdis" biedrs.

## Atsauces

## Ārējās saites

* Andrjus Kubiļus Seima vietnē
* Andrjus Kubiļus blogs
AWK

**AWK** ir programmēšanas valoda, kas nosaukta tās autoru iniciāļu vārdos. Tās autori ir Alfreds Aho, Pīters Veinbergers un Braiens Kernigens.

Šī programmēšanas valoda ir paredzēta teksta apstrādei.

## Ārējās saites
* Awk špikeris
Andu vilks

**Andu vilks** (*Dasycyon hagenbecki*) jeb **Hagenbeka vilks** ir nenoskaidrotas izcelsmes un piederības suņu dzimtas plēsējs. To sauc arī par **mistisko vilku** no Andiem.

## Mīta vēsture
### Lorenca Hagenbeka pirkums
Lorencs Hagenbeks 1927. gadā iegādājās vilka ādu no Buenosairesas ādu tirgotāja, kas skaidroja, ka dzīvnieks ir nomedīts Andu kalnos. Hagenbeks ādu aizsūtīja uz Vāciju, kur tā apceļoja vairākus muzejus līdz atrada mājvietu Minhenē. Zinātnieks Ingo Krumbīgels 1940. gadā veica ādas pētījumus, konstatējot, ka āda ir piederējusi līdz šim nezināmam suņu dzimtas dzīvniekam un ka dzīvnieks pārstāv jaunu ģinti suņu dzimtā. Hagenbeks zinātniekam apgalvoja, ka tirgotājam bijušas vēl trīs tādas pašas ādas.

### Krumbīgela pētījumi
1947. gadā Krumbīgels savienoja ādu ar nezināmo suņu dzimtas galvaskausu, ko pats bija atklājis pirms 10 gadiem Dienvidamerikā. Galvaskauss bija 31 centimetru garš, un tas izslēdza iespēju, ka galvaskauss būtu varējis piederēt krēpjvilkam. Krēpjvilku galvaskausi nepārsniedz 24 cm. Krumbīgels publicēja savus pētījumus un deva dzīvniekam zinātnisko nosaukumu *Dasycyon hagenbecki*.

### Secinājumi
1960. gadā zinātnieki nonāca pie slēdziena, ka ādas spalvas ir piederējušas mājas sunim, nevis savvaļas dzīvniekam. Zinātnieki 2000. gadā vēlreiz nolēma veikt ādas pētījumus, un veica DNS analīzi mistiskajai ādai, kas joprojām glabājas Minhenes zooloģiskajā muzejā. Analīzes neatrisināja noslēpumu, jo āda bija piesātināta ar cilvēka, suņa, vilka un cūkas DNS, kā arī āda ir bijusi kādreiz ķīmiski apstrādāta. Krumbīgela atrastais galvaskauss Otrā pasaules kara laikā tika pazaudēts, un tā patiesā piederība vairs nav pārbaudāma.

## Atsauces

## Ārējās saites
* Dasycyon hagenbecki native for coniferous forest Andes: Possible?
* Andean wolf and kting voar: equality
* Andean Wolf
* Heart's Balustrade: Andean Wolf
* Cryptid canines
Aleksandra no Dānijas

**Aleksandra no Dānijas** (Aleksandra Kerolīna Mērija Šarlote Luīze Džūlija, dzimusi , mirusi ) bija Apvienotās Karalistes karaļa Eduarda VII sieva un Indijas imperatore viņas vīra valdīšanas laikā no 1901. līdz 1910. gadam.

Viņa ir dzimusi Dānijā un 1863. gadā apprecēja Eduardu VII, kas tolaik bija Velsas princis. Pēc viņas vīra nāves 1910. gadā Aleksandra noslēdzās no sabiedriskās dzīves.

## Ārējās saites
Aleksandra

**Aleksandra** var būt:

* Aleksandra (personvārds)

## Cilvēki ar šādu uzvārdu
* Džeina Aleksandra (*Jane Alexander*; dzimusi 1939ī), amerikāņu aktrise. 

## Cilvēki ar šādu vārdu
* Aleksandra no Dānijas
* Aleksandra Fjodorovna (Nikolaja II sieva)
* Aleksandra Beļcova
* Aleksandra Gorjačkina
* Aleksandra Kollontaja
* Aleksandra Kosteņuka

## Skatīt arī
* Aleksandrs
Ford Vedette

**Ford Vedette** bija liels automobilis, ko ražoja Ford France SA, Poissy fabrikā laika posmā no 1948. g. — 1954. g. Plašākai sabiedrībai acīs tas parādījās 1948. g. *Mondial de l'Automobile* (Parīzes Motoršovs), tas tika projektēts Detroitā (savācot kopā vienaudža Mercury modeļus), bet tika aprīkots ar Poissy radīto 2158 kubikcentimetru (cm³) Aquillon sānu vārstu un V8 Ford Flathead dzinēju (zināms kā pirmais Ford Motor Company izveidotais V8 dzinējs), tāpat kā pirmskara Matford automobiļiem.No otras puses, Vedette bija pirmais automobilis, kas iezīmējās ar jaunu neatkarīgu priekšējās ass konceptu, kas tika radīts ar Earl S. MacPherson gādību, šodien zināmu kā MacPherson balsts.

## Grūtais sākums
250px|thumb|right|1950. gada Ford Vedette sedans
250px|thumb|right|1958. gada Ford Vedette ABXC Chambord
Tā kā Poissy rūpnīca uzreiz pēc kara nespēja turpināt spēkratu ražošanu, daudzas būtiskas detaļas tika montētas pie dažādiem apakšuzņēmējiem, kas piešķīra auto nelāgu slavu zemās kvalitātes dēļ.Sešu ražošanas gadu laikā Vedette bija pieejama vairākos virsbūves veidos, sākot no sākotnējā 4 durvju fastback (aizmugurējās durvis vērās pretēji parastajām) līdz vēlākajam 4 dirvju saloon, *Sunliner* 4 durvju fastback modeli, balstītu uz saloon (ar noritināmu jumtu pār visu kabīni), 2 durvju kupeju un, uz tā bāzētu, *[[kabriolets|Cabriolet]] Décapotable* (2 durvju ar atvāžamo jumtu).

## Mistera Lehideux uznāciens

Jaunā kompānijas prezidenta, mistera Lehideux, vadībā Ford France atjaunoja auto 1950. gadā, un tad 1952. gadā, kad tas beidzot saņēma viena gabala priekšējo stiklu, jaunu interjeru un buferus, labākas bremzes, lielāku bagāžnieku un aizsmēķējamo. 1952. gadā Mondial de l'Automobile šovā bija redzama Vedette luksusa versija — *Ford Vendôme* — aprīkota ar lielāku, 3923 cm³ *Mistral* V8 dzinēju, iepriekš lietotu uz Ford France kravas automobiļiem. 1952. gadā debitēja 5 durvju, 5 sēdekļu *Abeille* (no franču valodas — bite)) furgons ar divdaļīgām aizmugurējām durvīm, reklamēts kā praktisks (spējīgs uzņemt 500 kg kravu) un komfortabls.

## Mistera Pigozzi uznāciens

Nonākot aci pret aci ar nelāgiem pārdošanas rādītājiem, piedevām ar graujošiem streikiem Poissy ražotnē dekādes beigās, Ford vēlējās atbrīvoties no rūpnīcas tūlīt pēc kara beigām. Jauna iespēja radās 1954. gadā, kad Henri-Theodore Pigozzi, veiksmīgās franču automarkas Simca dibinātājs, meklēja jaunas ražotnes vēlmju paplašināšanai. Ford France saplūda ar Simca un Poissy ražotni un tiesībām tur ražot visus modeļus — iekļaujot jaunveidoto Vedette. Jaunais automobilis nu debitēja Francijā zem nosaukuma Simca Vedette, bet dažos veikalos tika pārdots kā Ford Vedette (iekļaujot Zviedriju, Nīderlandi un Vāciju) vismaz līdz 1956. gadam.

## Piezīmes un atsauces

## Ārējās saites
* France klubs '(*Franciski*)'
* Mademoiselle Ford @ Labāko auto interneta adrese '(*Portugāliski*)'
2009. gada F2 sezona

**2009. gada F2 sezona** ir pirmā atjaunotā Formula 2 čempionāta sezona. Sezona sākās  un noslēgsies . Atšķirībā no F1 čempionāta, visi 25 F2 braucēji sacīkstēs piedalās ar vienādām, Williams F1 komandas izstrādātām automašīnām. Automašīnas atbilst FIA F1 . gada sezonas drošības noteikumiem. Katru sacīkšu laikā tiek ievākti dati par automašīnu veiktspēju, šie dati ir pieejami visiem, lai nodrošinātu vienādas tehniskas iespējas visiem sacīkšu dalībniekiem.

Čempiona titulu vēl pirms sezonas beigām nodrošināja Endijs Suseks.

## Sacīkšu formāts
Katrā posmā notiks divas 30 minūšu izmēģinājumu braucienu sesijas, divas 30 minūšu kvalifikācijas sesijas un divas 40 minūšu (vai līdz nobraukti 110 km) garas sacīkšu sesijas, pie tam otrajā sesijā noteikti jāveic *pit-stops*. Lai gan automašinām nebūs vajadzības mainīt riepas (lai ievērotu vienlīdzību starp pilotiem), *pit-stopa* laikā pilotam būs jāiebrauc boksos, jānospiež īpašs taustiņš kas atskaitīs 10 sekundes un tad pilots varēs atgriezties trasē - šāds *viltus* boksu apmeklējums paredzēts, lai piloti gūtu pieredzi boksu apmeklēšanai sacīkšu laikā.
Punkti tiks piešķirti tāpat kā Formula 1 čempionātā - 10 punkti uzvarētājam, 8 - otrajai vietai, 6 - trešajai un tālākajām vietām attiecīgi 5-4-3-2-1. Sezonas uzvarētājs izcīnīs tiesības piedalīties WilliamsF1 komandas testos, pirmo trīs vietu ieguvēji kvalificēsies FIA Superlicences iegūšanai.

## Dalībnieki

Sacīkstēs piedalās 25 piloti.

### Radniecības saites
* Alekss Brandls ir bijušā F1 pilota, tagad F1 TV pārraižu komentētāja Martina Brandla dēls
* Henrijs Sertīss ir . gada F1 čempiona Džona Sertīsa dēls

### Izmaiņas
Pēc Henrija Sertīsa nāves 4. posmā vienu sacīksti nobrauca 24 piloti, bet sākot ar 6. posmu brīvo vietu ieņem Ollijs Henkoks.

## Sacīkšu kalendārs
Sezona sastāv no 8 posmiem, katrā posmā tiks aizvadīti divi braucieni - kopā 16 sacīkstes.

## Kopvērtējums

## Ārējās saites
* Formula 2 oficiālā mājaslapa

## Atsauces
Tebra

**Tebra** ir Sakas labā satekupe Dienvidkurzemes novadā. Iztek no Podnieku ezera Kalvenes pagastā. Upes tecējuma lielākā daļa atrodas Rietumkursas augstienē (Bandavas pauguraine un Apriķu līdzenums), lejtece Piejūras zemienē. Upes vidustecē izteikta ieleja, kas sasniedz 10 - 20 m dziļumu. Daudz dīķu. Aizputē ierīkota ūdenskrātuve (Dzirnavdīķis). Saplūstot ar Durbi izveido Sakas upi.

Lielākās apdzīvotās vietas krastos: Aizpute, Štakeldanga, Apriķi. Upi šķērso autoceļš P112.

## Pietekas

## Avoti
*
Constellation (programma)

[right|thumb| ''[Ares V* un *Ares I*]]
[[Attēls:orion boilerplate.jpg|right|thumb| Kuģa *Orion* formas un masas makets]]
[[Attēls:altair lunar.jpg|right|thumb| Mēness ekspedīcijas modulis *Altair*]]
***Constellation*** (no  "[[zvaigznājs]]") bija nerealizēta [[Nacionālā aeronautikas un kosmosa administrācija|NASA]] [[ASV kosmosa programma|kosmosa programma]], kuras mērķis būtu cilvēku pastāvīga atgriešanās uz [[Mēness]] un to [[cilvēku misija uz Marsu|nogādāšana uz Marsa]]. Tāpat programma ietvēra vairākas starpplanētu robotmisijas un pilnveidota uz zemes bāzēta nodrošinājuma izstrādi, ar mērķi veicināt pamatmērķu realizāciju. *Constellation*  iniciēja [[ASV prezidents]] [[Džordžs V. Bušs|Dž. Bušs]], vēršoties pie nācijas ar valsts kosmiskās poltikas redzējumu (*Vision of Space Exploration*).

 prezidents [[Baraks Obama]] paziņoja, ka NASA plāns cilvēkiem līdz 2020. gadam atgriezties uz Mēness tiks pārtraukts finansiālu apsvērumu dēļ.

Programmas infrastruktūra ietvēra vienreiz izmantojamus kosmiskos nesējus *Ares I* (pirmā pakāpe izmatojama vairākkārt) pilotējamu lidojumu nodrošināšanai un *Ares V*, kas paredzēts kravu līdz 188 t nogādāšanai zemā orbītā (vai līdz 71 t trajektorijā uz Mēnesi). Par pilotējamo kosmosa kuģi izvēlēts *Lockheed Martin* izstrādātais *Orion*, Mēness ekspedīcijas modulis — *Altair*. *Orion* un *Altair* nogādāšanai uz Mēnesi bija paredzēts izstrādāt [[kosmiskais velkonis|raķešpakāpi]] *Earth Departure Stage*.

 notika pirmais starts programmā: *Ares I-X*, *Ares I* nesēja pirmās darba pakāpes suborbitāls izmēģinājuma lidojums ar četru segmentu [[Space Shuttle Solid Rocket Booster|SRM]] (analogs *Space Shuttle* ekspluatējamajiem cietās degvielas starta paātrinātājiem), inertu piekto segmentu un augšējās pakāpes maketu.

Pirmais pilotējamais lidojums bija plānots 2014. gada martā, kad būtu jānogādā orbītā kosmosa kuģis *Orion 2* ar diviem astronautiem. Piezemēšanās misijas beigās bija plānota Edvardsa GKS bāzē, Kalifornijā.

Pirmais smagā nesēja testa lidojums *Ares V-Y* bija plānots 2018. gada jūnijā.

Cilvēka atgriešanās uz Mēness *Constellation'' ietvaros bija paredzēta līdz 2020. gadam, izsēšanās uz Marsa — līdz 2030. gadam.

## Skatīt arī
* Constellation lidojumu saraksts

## Atsauces

## Ārējās saites
Princis Alberts Viktors

thumb|175px|Princis Alberts Viktors
**Princis Alberts Viktors, Klerensas un Eivondeilas hercogs** (Alberts Viktors Kristians Eduards, dzimis , miris ) bija Britu karaliskās ģimenes pārstāvis. Viņš bija Eduarda VII, Velsas prinča, vēlāk karaļa, un Aleksandras, Velsas princeses, vēlāk karalienes, vecākais dēls un valdošās karalienes Viktorijas mazdēls. Viņš jau no piedzimšanas brīža visu savu mūžu bija otrais rindā uz Apvienotās Karalistes troni, bet dzīves laikā tur nenokļuva. 1882. gadā, nedēļu pirms dzimšanas dienas, viņš saslima ar pneimoniju un mira savā gultā Sandringemas pilī, Norfolkas grāfistē. Princis Alberts nomira savas mātes Aleksandras rokās. Viņš tika apglabāts Vindzoras pils Sv. Džordža kapelā. Viņa brālis Džordžs tika kronēts par karali pēc Eduarda VII nāves.

## Ārējās saites
.ht

**.ht** ir Haiti Interneta augstākā līmeņa domēns (ccTLD).

## Ārējās saites
* IANA .ht whois informācija 
* .ht domēna reģistratora mājas lapa
Constellation lidojumu saraksts

2006. gada oktobrī NASA publicēja lidojumu saraksta uzmetumu visām NASA proggrammas *[[Constellation]]* misijām līdz 2019. gadam. Saraksts tika pārstrādāts 2007. un 2008. gados, un pēdējā versija ir šāda:

## ''Constellation'' lidojumu saraksts

## Lidojuma pārtraukšanas pacelšanās laikā izmēģinājumu saraksts
Orion Lidojuma pārtraukšanas izmēģinājuma paātrinātāja (Orion Abort Test Booster, ATB) testa lidojumi, līdzīgi Little Joe II izmēģinājumiem Apollo laikmetā. Šajās misijās tiks pārbaudīti kuģa Orion formas un masas makets (angl. *boilerplate*) un avārijas glābšanas raķešsistēma.

## Lidojuma pārtraukšanas uz zemes izmēģinājumu saraksts
Kosmosa kuģa Orion Kuģa pacelšanās glābšanas sistēmas paredzētie izmēģinājumi uz starta platformas.

## Ārējās saites
* Official Constellation NASA Web Site 
* A Schedule of the Constellation Missions